Peste 20 de polițiști le-au cerut mită șoferilor pentru a nu-i amenda sau lăsa fără permis.
Un grup de 25 de polițiști din Sibiu au crezut că au descoperit metoda perfectă ca să ia șpagă fără să fie prinși. Le cereau între 50 și 500 de lei șoferilor care greșeau în trafic, ca să nu-i amendeze sau să-i lase fără permis.
Mita era însă deghizată într-un contract de sponsorizare pentru echipa de fotbal a polițiștilor, spun procurorii, care au descoperit că schema funcționa încă din 2019.Cei 25 de polițiști au fost vizitați azi acasă de mascați. Nu scapă nici șoferii care au dat mită – sunt peste o sută, iar procurorii îi caută acum.Îi ajută datele pe care le-au lăsat în contractul de sponsorizare a echipei de fotbal a polițiștilor din Sibiu.